Τι Τζέι Σορτς

Ο **Τίμοθι Νίοκαρτς «Τι Τζέι» Σορτς ΙΙ** (αγγλικά: *Timothy Neocartes "T. J." Shorts II*, γενν. 15 Οκτωβρίου 1997) είναι Αμερικανός, πολιτογραφημένος Βορειομακεδόνας, καλαθοσφαιριστής, ο οποίος αγωνίζεται ως πόιντ γκαρντ για τον Παναθηναϊκό.

## Επαγγελματική σταδιοδρομία

### Βέντσπιλς (2019-2020)
Μετά το τέλος της κολεγιακής σταδιοδρομίας του, ο Σορτς υπέγραψε με τη λετονική Βέντσπιλς. Αγωνίστηκε επίσης στο Γιούροπ Καπ 2019-20 με τη Βέντσπιλς, φτάνοντας μέχρι τα προημιτελικά της διοργάνωσης, προτού η σεζόν ακυρωθεί λόγω της πανδημίας του κορονοϊού.

### Χάμπουργκ Τάουερς & Κράιλσχαϊμ Μέρλινς (2020-2022)
Στις 30 Ιουλίου 2020, υπέγραψε με τη γερμανική Χάμπουργκ Τάουερς.

Στις 9 Ιουλίου 2021, αποχώρησε από την Χάμπουργκ Τάουερς. Στις 28 Ιουλίου, υπέγραψε με τη γερμανική Κράιλσχαϊμ Μέρλινς. Στις 11 Ιουνίου 2022, η Κράιλσχαϊμ Μέρλινς ανακοίνωσε ότι το Σορτς αναζητά μια νέα πρόκληση για τη σεζόν 2022-23.

### Τέλεκομ Μπάσκετ Μπον (2022-2023)
Στις 22 Ιουνίου 2022, υπέγραψε με τη γερμανική Τέλεκομ Μπάσκετ Μπον. Στις 4 Μαΐου 2023, έλαβε το βραβείο του Πολυτιμότερου Παίκτη του Πρωταθλήματος Γερμανίας, αφού οδήγησε την Μπον στην πρώτη θέση στην κανονική περίοδο. Στις 13 Μαΐου, ο Σορτς ονομάστηκε επίσης Πολυτιμότερος Παίκτης του Μπάσκετμπολ Τσάμπιονς Λιγκ 2022-23, αφού ηγήθηκε της ομάδας στην πρόκριση στο πρώτη της Φάιναλ Φορ.

Η Μπον κέρδισε το πρώτο τρόπαιο στην ιστορία της, κερδίζοντας στον τελικό την Χαπόελ Ιερουσαλήμ, με τον Σορτς να σημειώνει 29 πόντους. Μετά τον αγώνα, ονομάστηκε ο Πολυτιμότερος Παίκτης του Φάιναλ Φορ, το τρίτο του βραβείο Πολυτιμότερου Παίκτη της σεζόν. Ο Σορτς έγινε ο πρώτος παίκτης στη διοργάνωση που κερδίζει τόσο το βραβείο του Πολυτιμότερου Παίκτη του Φάιναλ Φορ όσο και του Πολυτιμότερου Παίκτη της Σεζόν. Σημείωσε 50 πόντους στους δύο αγώνες του, θέτοντας νέο ρεκόρ για τους περισσότερους πόντους από έναν παίκτη, που κατείχε προηγουμένως ο Κέβιν Πάντερ (2018). Ο Σορτς επίσης κατέγραψε ρεκόρ για τους περισσότερους πόντους σε τελικό, με 29.

### Παρί Μπασκετμπόλ (2023-2025)
Στις 8 Ιουλίου 2023, υπέγραψε διετές συμβόλαιο με τη γαλλική Παρί Μπασκετμπόλ. Τον προσέλκυσε ο προπονητής του στη Βόννη, Τούομας Ιισάλο, ο οποίος είχε ήδη υπογράψει με την Παρί νωρίτερα εκείνο το καλοκαίρι.

Στις 17 Φεβρουαρίου 2024, η ομάδα κέρδισε το Σεμαίν ντεζ Ας, το οποίο ήταν το πρώτο τρόπαιο στην ιστορία της. Στο τελικό εναντίον της Μονακό, ο Σορτς κατέγραψε 23 πόντους και 5 ασίστ, στη νίκη με 98-93. Ακολούθως, ονομάστηκε ο Πολυτιμότερος Παίκτης της Διοργάνωσης.

Στο Γιούροκαπ 2023-24, η Παρί είχε την καλύτερη διεθνή σεζόν της μέχρι εκείνη την εποχή και έφτασε στον πρώτο ευρωπαϊκό τίτλο του συλλόγου. Στις 9 Απριλίου 2024, ο Σορτς ονομάστηκε ο Πολυτιμότερος Παίκτης του Γιούροκαπ, καθώς επαινέθηκε ως ηγέτης της Παρί για το ρεκόρ 20-1 και το νέο ρεκόρ διοργάνωσης για τις περισσότερες ασίστ σε μια σεζόν.

Στις 12 Μαΐου 2024, ο Σορτς κέρδισε το Βραβείο του Πολυτιμότερου Παίκτη του Πρωταθλήματος Γαλλίας, το τέταρτο πρωτάθλημα που αναδείχθηκε ο πολυτιμότερος παίκτης του. Ολοκλήρωσε επίσης τη σεζόν ως ο κορυφαίος σκόρερ του πρωταθλήματος. Παρά ταύτα, η Παρί έφτασε για πρώτη φορά στους τελικούς του πρωταθλήματος, όπου ηττήθηκε από τη Μονακό με 1-3.

Ο Σορτς ονομάστηκε ο Πολυτιμότερος Παίκτης του Μήνα της Ευρωλίγκα το Νοέμβριο του 2024, αφού βοήθησε την Παρί σε ένα σερί οκτώ νικών. Στις 18 Απριλίου 2025, ο Σορτς συμπεριλήφθηκε στην Καλύτερη Πεντάδα της Ευρωλίγκα, αφού σημείωνε κατά μέσο όρο 18,8 πόντους και ήταν πρώτος σε ασίστ στη διοργάνωση με 7,5 ανά αγώνα. Η Παρί προκρίθηκε στα πλέι-οφ στην πρώτη της σεζόν στην Ευρωλίγκα, όπου αποκλείστηκε από τη Φενέρμπαχτσε.

Στο πρωτάθλημα, η Παρί τερμάτισε πρώτη στην κανονική περίοδο με ρεκόρ 23-7, ενώ ο Σορτς κατέκτησε για δεύτερη συνεχόμενη χρονιά το βραβείο του Πολυτιμότερου Παίκτη. Στις 17 Μαΐου 2025, τιμήθηκε επίσης με το βραβείο του Καλύτερου Πασέρ.

### Παναθηναϊκός (2025-σήμερα)
Στις 26 Ιουνίου 2025, ο Σορτς υπέγραψε διετές συμβόλαιο με τον Παναθηναϊκό. Στις 21 Φεβρουαρίου 2026, νικώντας στον τελικό του Κυπέλλου Ελλάδας τον Ολυμπιακό με 79-68, κατέκτησε το τρόπαιο για πρώτη φορά στην καριέρα του.

## Εθνική ομάδα
Στις 31 Οκτωβρίου 2022, ο Σορτς εντάχθηκε στην Εθνική Βόρειας Μακεδονίας.

## Διακρίσεις

### Σε συλλόγους

#### Τέλεκομ Μπάσκετ Μπον
* Μπάσκετμπολ Τσάμπιονς Λιγκ: 2023

#### Παρί Μπασκετμπόλ
* EuroCup: 2024
* Λιγκ Καπ Γαλλίας: 2024
* Κύπελλο Γαλλίας: 2025
* Πρωτάθλημα Γαλλίας: 2025

#### Παναθηναϊκός

* Κύπελλο Ελλάδας: 2026

### Ατομικές
* Πρώτος σκόρερ στο FIBA Europe Cup: 2022
* Πρώτος σκόρερ στην Μπούντσελιγκα: 2022
* Δεύτερη καλύτερη ομάδα της σεζόν στην Μπούντσελιγκα: 2022
* Καλύτερη ομάδα της σεζόν στην Μπούντσελιγκα: 2023
* MVP της Μπούντσελιγκα: 2023
* MVP του Μπάσκετμπολ Τσάμπιονς Λιγκ: 2023
* MVP του Final 4 του Τσάμπιονς Λιγκ: 2023
* Καλύτερη ομάδα της σεζόν στο Μπάσκετμπολ Τσάμπιονς Λιγκ: 2023
* MVP του Λιγκ Καπ Γαλλίας: 2024
* MVP του πρωταθλήματος Γαλλίας (x2): 2024,2025
* MVP του EuroCup: 2024
* MVP των τελικών του EuroCup: 2024
* Καλύτερη ομάδα της σεζόν στο EuroCup: 2024
* MVP των τελικών του Γαλλικού πρωταθλήματος: 2025
* Πρώτος σκόρερ στο Γαλλικό πρωτάθλημα: 2024
* Πρώτος σε ασίστ στο Γαλλικό πρωτάθλημα: 2025
* Καλύτερη ομάδα της σεζόν στην Ευρωλίγκα: 2025
* MVP των πλέι-ιν της Ευρωλίγκα: 2025
* Πρώτος σε ασίστ στην Ευρωλίγκα: 2025

## Παραπομπές


Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές από τη Βόρεια Μακεδονία
Κατηγορία:Πόιντ γκαρντ
Κατηγορία:Πολιτογραφημένοι καλαθοσφαιριστές
Κατηγορία:Καλαθοσφαιριστές ΜΚ Βέντσπιλς
Κατηγορία:Καλαθοσφαιριστές Χάμπουργκ Τάουερς
Κατηγορία:Καλαθοσφαιριστές Πρωταθλήματος Γερμανίας
Κατηγορία:Καλαθοσφαιριστές Κράιλσχαϊμ Μέρλινς
Κατηγορία:Καλαθοσφαιριστές Τέλεκομ Μπάσκετς Μπον
Κατηγορία:Καλαθοσφαιριστές Παρί Μπασκετμπόλ
Κατηγορία:Καλαθοσφαιριστές Πρωταθλήματος Γαλλίας
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα